
Sülysáp Nagyközség Önkormányzata

Polgármesteri Hivatal
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-4/2011
Előterjesztést készítette: Ráczné Fekete Orsolya gyámügyi és szoc. üi. 
Előterjesztés elkészítésének időpontja: 2011. július 14.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

2. napirendhez

Tárgy: Tájékoztató a II. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2011. év II. negyedévére vonatkozóan.
Kérjük a beszámoló szíves elfogadását.
…/2011. (VIII. 18.) ÖKT határozati javaslat

Sülysáp Nagyközség Önkormányzatának Képviselő-testülete a 2011. év II. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, ESZB elnöke
Sülysáp, 2011. július 14.

Horinka László s.k.
Szücsi Csaba s.k.

polgármester
ESZB elnöke
Láttam!

Sülysáp, 2011. augusztus 10.
Tóth Krisztina s.k.

jegyző

BESZÁMOLÓ
a Sülysáp Nagyközség Önkormányzata Képviselő-testületének

átruházott hatásköreiben 2011. év II. negyedévében hozott döntésekről
I. Egészségügyi és Szociális Bizottságra átruházott hatáskörökben hozott döntések
Az Egészségügyi és Szociális Bizottság 2011. év II. negyedévében három alkalommal, április 12-én, május 10-én és június 7-én ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Személyes gondoskodás díjkedvezmény megállapítása iránt az II. negyedévben nem nyújtottak be  kérelmet..   

Átmeneti segély a Bizottság áprilisi ülésén 6 fő részére összesen: 26.000.-Ft, májusi ülésén 5fő részére összesen: 25.000.-Ft, júniusi  ülésén 4 fő 20.000.-Ft összegben került megállapításra. A Bizottság áprilisi ülésén 2 kérelmező esetében döntött az elutasításról, májusban és júniusban elutasító döntés a Bizottság részéről nem született.
Rendkívüli gyermekvédelmi támogatás a Bizottság áprilisi ülésén 5 fő részére összesen 25.000.-Ft, májusban 8 fő részére összesen 42.000.-Ft, a júniusisi ülésen 7 fő részére 35.000.- Ft összegben került megállapításra. A Bizottság a májusi ülésén 1 kérelmező esetében döntött az elutasításról, áprilisban és júniusban elutasító döntés a Bizottság részéről nem született.

A fent említett támogatások a Bizottság döntését követően maradéktalanul kifizetésre kerültek. 

A kérelmeket a Bizottság általában az alábbi okokra való hivatkozással utasította el:  

· a kérelemben leírtakat nem találta megalapozottnak, 

· kérelmező több ellátási formában is részesül az önkormányzattól,

· a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

Sülysáp, 2011. július 14.



Szücsi Csaba s.k.



ESZB elnöke
II. Polgármesterre átruházott hatáskörökben hozott döntések
II.1. Szociális ellátás

Polgármesteri hatáskörben – azonnali krízis helyezet megoldására – rendkívüli gyermekvédelmi támogatás 1 fő részére 7.000.-Ft, átmeneti segély szintén 1 fő részére 5.000.-Ft összegben került megállapításra, melyek kifizetése megtörtént.  

Azokban az esetekben ahol feltételezhető volt, hogy a segélyek nem a megfelelő célra kerülnek felhasználásra, családgondozói segítséget kértünk. 

II.2. Állattartás

Egy alkalommal került kiadásra közbülső intézkedés jogutódlásról, végzés formájában (Havasi Pál Sülysáp, Fő u. 80. állattartási ügye).
II.3. Kereskedelem
BEST OFF Diszkó KLUB (Sülysáp, Fő u. 87.) egyedi nyitva tartása került engedélyezésre a PTÜB javaslata alapján.
II.4. Közterület-használat
Közterület-használati engedély került kiadásra,
· 1 alkalommal mozgóárusításra (pékáru),
· 4 alkalommal közterületi árusításra,            

· 2 alkalommal cirkuszi reklámtáblákra, plakátokra,
· 5 alkalommal építőanyag, vas, fa tárolására,
· 2 alkalommal üzlet előtti reklámtábla kihelyezésre,
· 1 alkalommal üzleti előtető felszerelésére.

Sülysáp, 2011. július 14.

Horinka László s.k.

polgármester

